På 1970-tallet var hun med i Melodi Grand Prix fem ganger med «Lillebror» skrevet av Ivar Børsum i 1972, med «Å for et spill» av Arne Bendiksen (den vant men Bendik Singers framførte den i Eurovision Song Contest) i 1973, med «Yo-Yo» av Ivar Børsum og Paul Cappelen som hun sang sammen med Stein Ingebrigtsen, med «Voodoo» av Terje Rypdal i 1976 og med «Så lenge du er hos meg» av Torbjørn Daleng og Gunnar Jørstad i 1979. Den som fikk mest oppmerksomhet da og i ettertiden er «Voodoo» hvor hun sang sammen med Jahn Teigen som hadde tatt på seg et skjelett-kostyme.